Avainsanat

Tiivistelmä



Avainsanat

1. Ympäristö – Jätteet – Jätteiden siirroista annettu asetus N:o 259/93 – Hyödynnettäväksi tarkoitetut jätteet – Jäsenvaltioiden välisiin siirtoihin sovellettava ilmoitusmenettely – Siirtoa vastaan esitettävien vastalauseiden järjestelmä – Sellaisten vastalauseiden hyväksyttävyys, jotka perustuvat sekä jätteiden kuljetukseen että niiden hyödyntämiseen liittyviin seikkoihin

(Neuvoston asetuksen N:o 259/93 7 artiklan 4 kohdan alakohdan ensimmäinen luetelmakohta; neuvoston direktiivin 75/442 7 artikla)

2. Ympäristö – Jätteet – Jätteiden siirroista annettu asetus N:o 259/93 – Hyödynnettäväksi tarkoitetut jätteet – Jäsenvaltioiden välisiin siirtoihin sovellettava ilmoitusmenettely – Siirtoa vastaan esitettävien vastalauseiden järjestelmä – Lähettävän toimivaltaisen viranomaisen esittämät vastalauseet – Hyödyntämisen terveys- ja ympäristövaikutusten arviointi vastaanottavassa valtiossa – Lähettävässä valtiossa säädettyjen tiukempien kriteerien huomioon ottamisen hyväksyttävyys – Edellytykset

(Neuvoston asetuksen N:o 259/93 7 artiklan 4 kohdan a alakohdan ensimmäinen luetelmakohta; neuvoston direktiivin 75/442 7 artikla)

3. Ympäristö – Jätteet – Jätteiden siirroista annettu asetus N:o 259/93 – Hyödynnettäväksi tarkoitetut jätteet – Jäsenvaltioiden välisiin siirtoihin sovellettava ilmoitusmenettely – Siirtoa vastaan esitettävien vastalauseiden järjestelmä – Lähettävän toimivaltaisen viranomaisen esittämiä vastalauseita, jotka perustuvat siihen, että jätteiden hyödyntämisessä ei noudateta lähettävän valtion säännöksiä, ei voida hyväksyä

(Neuvoston asetuksen N:o 259/93 7 artiklan 4 kohdan a alakohdan toinen luetelmakohta)

Tiivistelmä

1. Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun asetuksen N:o 259/93, sellaisena kuin se on muutettuna päätöksillä 98/368 ja 1999/816, 7 artiklan 4 kohdan a alakohdan ensimmäistä luetelmakohtaa, jonka mukaan lähettävät ja vastaanottavat toimivaltaiset viranomaiset voivat esittää direktiivin 75/442 mukaisesti perusteltuja vastalauseita hyödynnettäväksi tarkoitettujen jätteiden siirtoa vastaan, on tulkittava siten, että nämä vastalauseet voivat perustua seikkoihin, jotka eivät liity yksinomaan itse jätteiden kuljetustoimeen kunkin toimivaltaisen viranomaisen vastuualueella vaan myös tämän siirron tarkoituksena olevaan hyödyntämistoimeen.

(ks. 43 kohta ja tuomiolauselman 1 kohta)

2. Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun asetuksen N:o 259/93, sellaisena kuin se on muutettuna päätöksillä 98/368 ja 1999/816, 7 artiklan 4 kohdan a alakohdan ensimmäistä luetelmakohtaa, jonka mukaan lähettävät ja vastaanottavat toimivaltaiset viranomaiset voivat esittää direktiivin 75/442 mukaisesti perusteltuja vastalauseita hyödynnettäväksi tarkoitettujen jätteiden siirtoa vastaan, on tulkittava siten, että lähettävä toimivaltainen viranomainen voi arvioidessaan vastaanottopaikassa suunnitellun hyödyntämisen vaikutuksia terveyteen ja ympäristöön ja noudattaen suhteellisuusperiaatetta tukeutua kriteereihin, joiden noudattamista jätteiden hyödyntäminen lähettävässä jäsenvaltiossa tällaisten vaikutusten välttämiseksi edellyttää, vaikka nämä kriteerit olisivat tiukemmat kuin vastaanottavassa jäsenvaltiossa voimassa olevat kriteerit.

(ks. 54 kohta ja tuomiolauselman 2 kohta)

3. Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun asetuksen N:o 259/93, sellaisena kuin se on muutettuna päätöksillä 98/368 ja 1999/816, 7 artiklan 4 kohdan a alakohdan toista luetelmakohtaa, jonka mukaan lähettävät ja vastaanottavat toimivaltaiset viranomaiset voivat esittää perusteltuja vastalauseita hyödynnettäväksi tarkoitettujen jätteiden siirtoa vastaan, kun kyseinen siirto on ympäristönsuojelua, yleistä järjestystä, yleistä turvallisuutta tai terveydensuojelua koskevien kansallisten lakien ja asetusten vastainen, on tulkittava siten, että lähettävä toimivaltainen viranomainen ei voi esittää jätteiden siirtoa vastaan vastalausetta, joka perustuu siihen, että suunniteltu hyödyntäminen on näiden säädösten vastainen.

(ks. 60 kohta ja tuomiolauselman 3 kohta)